title: Sklep Sveta 2005/44/SZVP z dne 20. decembra 2004 o sklenitvi Sporazuma med Evropsko unijo in Švicarsko konfederacijo o sodelovanju Švicarske konfederacije v vojaški operaciji Evropske unije za krizno upravljanje v Bosni in Hercegovini (operacija ALTHEA)

text:
               22.1.2005

               SL

               Uradni list Evropske unije

               L 20/41

         SKLEP SVETA 2005/44/SZVP
   z dne 20. decembra 2004
   o sklenitvi Sporazuma med Evropsko unijo in Švicarsko konfederacijo o sodelovanju Švicarske konfederacije v vojaški operaciji Evropske unije za krizno upravljanje v Bosni in Hercegovini (operacija ALTHEA)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 24 Pogodbe,
   ob upoštevanju priporočila predsedstva,
   ob upoštevanju naslednjega:

               (1)

               Svet je 12. julija 2004 sprejel Skupni ukrep 2004/570/SZVP o vojaški operaciji Evropske unije v Bosni in Hercegovini (1).

               (2)

               Člen 11(3) tega skupnega ukrepa določa, da bodo podrobnosti v zvezi s sodelovanjem tretjih držav predmet sporazuma v skladu s členom 24 Pogodbe o Evropski uniji.

               (3)

               Na podlagi pooblastila Sveta z dne 13. septembra 2004 se je predsedstvo skupaj z generalnim sekretarjem/visokim predstavnikom dogovorilo o Sporazumu med Evropsko unijo in Švicarsko konfederacijo o sodelovanju Švicarske konfederacije v vojaški operaciji za krizno upravljanje Evropske unije v Bosni in Hercegovini.

               (4)

               Ta sporazum je treba odobriti –

         SKLENIL:
   Člen 1
   V imenu Evropske unije se odobri Sporazum med Evropsko unijo in Švicarsko konfederacijo o sodelovanju Švicarske konfederacije v vojaški operaciji Evropske unije za krizno upravljanje v Bosni in Hercegovini (operacija ALTHEA).
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo, pooblaščeno za podpis Sporazuma, ki zavezuje Evropsko unijo.
   Člen 3
   Ta sklep začne veljati z dnem sprejetja.
   Člen 4
   Ta sklep se objavi v Uradnem listu Evropske unije.

      V Bruslju, 20. decembra 2004

            Za Svet

            Predsednik

         P. VAN GEEL

      (1)  UL L 252, 28.7.2004, str. 10.
   SPORAZUM
   med Evropsko unijo in Švicarsko konfederacijo o sodelovanju Švicarske konfederacije v vojaški operaciji Evropske unije za krizno upravljanje v Bosni in Hercegovini (operacija ALTHEA)
   EVROPSKA UNIJA (EU)
   na eni strani in
   ŠVICARSKA KONFEDERACIJA
   na drugi strani,
   v nadaljnjem besedilu „pogodbenici“,
   STA SE OB UPOŠTEVANJU –

               —

               sprejetja Resolucije Varnostnega sveta Združenih narodov 1575 (2004) z dne 22. novembra 2004 o ustanovitvi EUFOR,

               —

               sprejetja Sklepa Sveta 2004/803/SZVP z dne 25. novembra 2004 o začetku vojaške operacije Evropske unije v Bosni in Hercegovini (1),

               —

               sprejetja Skupnega ukrepa Sveta 2004/570/SZVP z dne 12. julija 2004 o vojaški operaciji Evropske unije v Bosni in Hercegovini (2),

               —

               povabila Švicarski konfederaciji, da sodeluje v operaciji EU,

               —

               uspešnega zaključka procesa oblikovanja sil in priporočila poveljnika operacije EU in Vojaškega odbora EU, da se izrazi soglasje k sodelovanju oboroženih sil Švicarske konfederacije v operaciji EU,

               —

               Sklepa Političnega in varnostnega odbora BiH/1/2004 z dne 21. septembra 2004 (3) o sprejetju prispevka Švicarske konfederacije k vojaški operaciji Evropske unije v Bosni in Hercegovini,

               —

               Sklepa Političnega in varnostnega odbora BiH/3/2004 z dne 29. septembra 2004 o vzpostavitvi Odbora sodelujočih držav za vojaško operacijo Evropske unije v Bosni in Hercegovini (4) –

         DOGOVORILI O NASLEDNJEM:
   Člen 1
   Sodelovanje v operaciji
   1.   Švicarska konfederacija se pridruži Skupnemu ukrepu 2004/570/SZVP z dne 12. julija 2004 o vojaški operaciji Evropske unije v Bosni in Hercegovini in vsem skupnim ukrepom ali sklepom, s katerimi Svet Evropske unije odloči, da bo razširil operacije Evropske unije za vojaško krizno upravljanje, v skladu z določbami tega sporazuma in vsemi potrebnimi izvedbenimi ukrepi.
   2.   Prispevek Švicarske konfederacije k vojaški operaciji EU za krizno upravljanje ne posega v avtonomijo odločanja Evropske unije.
   3.   Švicarska konfederacija zagotovi, da njene oborožene sile in osebje, ki sodelujejo v operaciji EU za vojaško krizno upravljanje, svojo nalogo opravljajo v skladu s:

               —

               Skupnim ukrepom 2004/570/SZVP in morebitnimi kasnejšimi spremembami,

               —

               operativnim načrtom,

               —

               izvedbenimi ukrepi.

         4.   Oborožene sile in osebje, ki jih Švicarska konfederacija dodeli operaciji, pri opravljanju svojih nalog in vedenju upoštevajo zgolj interese vojaške operacije EU za krizno upravljanje.
   5.   Švicarska konfederacija pravočasno obvesti poveljnika operacije EU o vsaki spremembi glede svojega sodelovanja v operaciji, vključno z umikom svojega prispevka.
   Člen 2
   Status sil
   1.   Status sil in osebja, ki jih Švicarska konfederacija dodeli operaciji EU za vojaško krizno upravljanje, urejajo določbe o statusu sil, sklenjene med Evropsko unijo in državo gostiteljico, če takšne določbe obstajajo.
   2.   Status sil in osebja, dodeljenih poveljstvu ali poveljniškim enotam, ki se nahajajo zunaj Bosne in Hercegovine, urejajo dogovori med poveljstvom in zadevnimi poveljniškimi elementi ter Švicarsko konfederacijo.
   3.   Brez poseganja v Sporazum o statusu sil iz odstavka 1 tega člena je Švicarska konfederacija pristojna za svoje oborožene sile in osebje, ki sodelujejo v vojaški operaciji EU za krizno upravljanje.
   4.   Švicarska konfederacija je pristojna za vse zahtevke v zvezi s sodelovanjem v vojaški operaciji EU za krizno upravljanje, ki jih vložijo pripadniki njenih oboroženih sil in osebja ali se ti nanje nanašajo. Švicarska konfederacija je pristojna za uvedbo kakršnih koli ukrepov zoper svoje oborožene sile in osebje v skladu s svojimi zakoni in drugimi predpisi, zlasti za sprožitev sodnih postopkov ali uvedbo disciplinskih postopkov.
   5.   Švicarska konfederacija se s podpisom tega sporazuma zaveže podati izjavo o opustitvi odškodninskih zahtevkov do katere koli države, sodelujoče v vojaški operaciji EU za krizno upravljanje.
   6.   Države članice Evropske unije se s podpisom tega sporazuma zavežejo podati izjavo o opustitvi odškodninskih zahtevkov v zvezi s sodelovanjem Švicarske konfederacije v vojaški operaciji EU za krizno upravljanje.
   Člen 3
   Zaupne informacije
   1.   Švicarska konfederacija sprejme ustrezne ukrepe, da zagotovi varovanje zaupnih informacij EU v skladu z varnostnimi predpisi Sveta Evropske unije, vsebovanimi v Sklepu Sveta 2001/264/ES z dne 19. marca 2001 (5), in v skladu z drugimi smernicami pristojnih organov, vključno s smernicami poveljnika operacije EU.
   2.   Če sta EU in Švicarska konfederacija sklenili sporazum o varnostnih postopkih za izmenjavo zaupnih informacij, se določbe takšnega sporazuma uporabljajo v okviru vojaške operacije EU za krizno upravljanje.
   Člen 4
   Struktura poveljevanja
   1.   Vse v operaciji EU za vojaško krizno upravljanje sodelujoče sile in osebje ostanejo pod polnim poveljstvom svojih nacionalnih organov.
   2.   Nacionalni organi prenesejo operativno in taktično poveljevanje in/ali nadzor nad svojimi silami in osebjem na poveljnika operacije EU. Poveljnik operacije EU ima pravico prenesti svoja pooblastila.
   3.   Švicarska konfederacija ima pri vsakodnevnem vodenju operacije enake pravice in obveznosti kot države članice Evropske unije, ki sodelujejo v operaciji.
   4.   Poveljnik operacije EU lahko po posvetovanju s Švicarsko konfederacijo kadar koli zahteva umik prispevka Švicarske konfederacije.
   5.   Švicarska konfederacija imenuje višjega vojaškega predstavnika (VVP), ki zastopa njen nacionalni kontingent v vojaški operaciji EU za krizno upravljanje. VVP se s poveljnikom sil EU posvetuje o vseh zadevah v zvezi z operacijo in je odgovoren za vsakodnevno disciplino kontingenta.
   Člen 5
   Finančni vidiki
   1.   Švicarska konfederacija prevzame kritje vseh stroškov, povezanih z njenim sodelovanjem v operaciji, razen če je za stroške zagotovljeno skupno financiranje, kot je predvideno v pravnih instrumentih iz člena 1(1) tega sporazuma in Sklepu Sveta 2004/197/SZVP z dne 23. februarja 2004 o določitvi mehanizma za upravljanje financiranja skupnih stroškov operacij EU, ki so vojaškega ali obrambnega pomena (6).
   2.   V primeru smrti, telesne poškodbe, izgube ali škode, ki jo utrpijo fizične ali pravne osebe iz države/držav, v kateri/katerih poteka operacija, Švicarska konfederacija, kolikor je bila dokazana njegova/njena odgovornost, plača odškodnino pod pogoji, navedenimi v določbah o statusu sil iz člena 2(1) Sporazuma, kolikor ta sporazum obstaja.
   Člen 6
   Določbe o izvajanju Sporazuma
   Generalni sekretar Sveta Evropske unije in visoki predstavnik za skupno zunanjo in varnostno politiko sklene z ustreznimi organi Švicarske konfederacije vse potrebne tehnične in upravne dogovore o izvajanju Sporazuma.
   Člen 7
   Neizpolnjevanje obveznosti
   Če pogodbenica ne izpolni svojih obveznosti, določenih v prejšnjih členih, ima druga pogodbenica pravico odpovedati ta sporazum z enomesečnim odpovednim rokom.
   Člen 8
   Reševanje sporov
   Spori v zvezi z razlago ali uporabo tega sporazuma se med pogodbenicama rešujejo po diplomatski poti.
   Člen 9
   Začetek veljavnosti
   1.   Ta sporazum začne veljati prvi dan prvega meseca po tem, ko sta pogodbenici druga drugo uradno obvestili o zaključku ustreznih notranjih postopkov.
   2.   Ta sporazum se začasno uporablja od datuma podpisa.
   3.   Ta sporazum velja ves čas trajanja prispevka Švicarske konfederacije k operaciji.

      V Bruslju, 22. decembra 2004, v angleškem jeziku v štirih izvodih

            Za Evropsko unijo

            Za Švicarsko konfederacijo

      (1)  UL L 353, 27.11.2004, str. 21.

      (2)  UL L 252, 28.7.2004, str. 10.

      (3)  UL L 324, 27.10.2004, str. 20.

      (4)  UL L 325, 28.10.2004, str. 64.

      (5)  UL L 101, 11.4.2001, str. 1.

      (6)  UL L 63, 28.2.2004, str. 68.
   IZJAVE
   iz člena 2(5) in (6) Sporazuma
   Izjava držav članic EU:
   Države članice EU, ki uporabljajo Skupni ukrep 2004/570/SZVP z dne 12. julija 2004 o vojaški operaciji Evropske unije v Bosni in Hercegovini, si bodo prizadevale, kolikor to dopuščajo njihovi notranji pravni sistemi, v čim večji meri opustiti zahtevke do Švicarske konfederacije zaradi telesne poškodbe, smrti svojega osebja, škode ali izgube sredstev, ki jim pripadajo in se uporabljajo v okviru operacije EU za krizno upravljanje, če je takšno telesno poškodbo, smrt, škodo ali izgubo povzročilo:

               —

               osebje iz Švicarske konfederacije pri opravljanju svojih nalog v povezavi z operacijo EU za krizno upravljanje, razen v primeru hude malomarnosti ali namerne kršitve, ali

               —

               uporaba sredstev, ki pripadajo Švicarski konfederaciji, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja operacije EU za krizno upravljanje iz Švicarske konfederacije pri uporabi teh sredstev.

         Izjava Švicarske konfederacije:
   Švicarska konfederacija, ki uporablja Skupni ukrep EU 2004/570/SZVP z dne 12. julija 2004 o vojaški operaciji Evropske unije v Bosni in Hercegovini, si bo prizadevala, kolikor to dopušča njen notranji pravni sistem, v čim večji meri opustiti zahtevke do katere koli druge države, sodelujoče v operaciji EU za krizno upravljanje, zaradi telesne poškodbe, smrti svojega osebja, škode ali izgube sredstev, ki ji pripadajo in se uporabljajo v okviru operacije EU za krizno upravljanje, če je takšno telesno poškodbo, smrt, škodo ali izgubo povzročilo:

               —

               osebje pri opravljanju svojih nalog v povezavi z operacijo EU za krizno upravljanje, razen v primeru hude malomarnosti ali namerne kršitve, ali

               —

               uporaba sredstev, ki pripadajo sodelujočim državam v vojaški operaciji EU za krizno upravljanje, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja vojaške operacije EU za krizno upravljanje pri uporabi teh sredstev.


               27.9.2016

               SL

               Uradni list Evropske unije

               C 353/106

         P8_TA(2015)0191
   Zahteva za odvzem imunitete Viktorju Uspaskichu
   Sklep Evropskega parlamenta z dne 19. maja 2015 o zahtevi za odvzem imunitete Viktorju Uspaskichu (2014/2203(IMM))
   (2016/C 353/16)

      Evropski parlament,

               —

               ob upoštevanju zahteve za odvzem imunitete Viktorju Uspaskichu, ki jo je dne 1. oktobra 2014 posredoval litovski generalni državni tožilec in ki je bila razglašena na plenarnem zasedanju 12. novembra 2014,

               —

               po zagovoru Viktorja Uspaskicha v skladu s členom 9(5) Poslovnika,

               —

               ob upoštevanju členov 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,

               —

               ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010 in 6. septembra 2011 in 17. januarja 2013 (1),

               —

               ob upoštevanju člena 62 ustave Republike Litve,

               —

               ob upoštevanju člena 5(2), člena 6(1) in člena 9 Poslovnika,

               —

               ob upoštevanju poročila Odbora za pravne zadeve (A8-0149/2015),

               A.

               ker je litovski generalni državni tožilec odvzem poslanske imunitete poslancu Evropskega parlamenta Viktorju Uspaskichu zahteval zaradi predkazenskega postopka glede domnevnega kaznivega dejanja;

               B.

               ker člen 9 Protokola št. 7 o privilegijih in imunitetah Evropske unije določa, da poslanci Evropskega parlamenta uživajo na ozemlju svoje države imunitete, priznane poslancem parlamenta te države;

               C.

               ker člen 62 ustave Republike Litve in člen 22(3) statuta litovskega parlamenta (seimasa) določata, da se poslanca seimasa ne sme kazensko preganjati ali pripreti, niti se mu ne sme kako drugače omejevati svobode brez soglasja seimasa, razen če je bil zaloten pri kaznivem dejanju;

               D.

               ker je Viktor Uspaskich obtožen storitve kaznivega dejanja nespoštovanja sodišča po členu 232 kazenskega zakonika Republike Litve;

               E.

               ker ni dokazov, da gre za fumus persecutionis, tj. utemeljen sum, da je bil sodni postopek sprožen z namenom, da bi se poslancu politično škodovalo;

               1.

               se odloči, da odvzame imuniteto Viktorju Uspaskichu;

               2.

               naroči svojemu predsedniku, naj ta sklep in poročilo pristojnega odbora nemudoma posreduje litovskemu generalnemu državnemu tožilcu in Viktorju Uspaskichu.

      (1)  Sodba Sodišča z dne 12. maja 1964 v zadevi Wagner proti Fohrmann in Krier, 101/63, ECLI:EU:C:1964:28; sodba Sodišča z dne 10. julija 1986 v zadevi Wybot proti Faure in drugi, 149/85, ECLI:EU:C:1986:310; sodba Splošnega sodišča z dne 15. oktobra 2008 v zadevi Mote proti Parlamentu, T-345/05, ECLI:EU:T:2008:440; sodba Sodišča z dne 21. oktobra 2008 v združenih zadevah Marra proti De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010 v zadevi Gollnisch proti Parlamentu, T-42/06, ECLI:EU:T:2010:102; sodba Sodišča z dne 6. septembra 2011 v zadevi Patriciello, C-163/10, ECLI:EU:C:2011:543; sodba Splošnega sodišča z dne 17. januarja 2013 v zadevi Gollnisch proti Parlamentu, T-346/11 in T-347/11, ECLI:EU:T:2013:23.


title: 2005/125/ES: Sklep Komisije z dne 11. februarja 2005 o nadaljevanju leta 2002 začetih skupnostnih primerjalnih poskusov in testiranja razmnoževalnega in sadilnega materiala Prunus domestica v skladu z Direktivo Sveta 92/34/EGS v letu 2005

text:
               12.2.2005

               SL

               Uradni list Evropske unije

               L 42/29

      SKLEP KOMISIJE

   z dne 11. februarja 2005
   o nadaljevanju leta 2002 začetih skupnostnih primerjalnih poskusov in testiranja razmnoževalnega in sadilnega materiala Prunus domestica v skladu z Direktivo Sveta 92/34/EGS v letu 2005
   (2005/125/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 92/34/EGS z dne 28. aprila 1992 o trženju razmnoževalnega materiala sadnih rastlin in sadnih rastlin, namenjenih za pridelavo sadja (1),
   ob upoštevanju Odločbe Komisije 2001/896/ES z dne 12. decembra 2001 o postopkih za skupnostne primerjalne poskuse in testiranje razmnoževalnega in sadilnega materiala sadnih rastlin v skladu z Direktivo Sveta 92/34/EGS (2) in zlasti člena 2 Odločbe,
   ob upoštevanju naslednjega:

               (1)

               Z Odločbo 2001/896/ES so določeni postopki za primerjalne poskuse in testiranje, ki se izvajajo v skladu z Direktivo 92/34/EGS za Prunus domestica v letih od 2002 do 2006.

               (2)

               Testiranje in poskuse, izvajane v letih od 2002 do 2004, je treba nadaljevati v letu 2005 –

         SKLENILA:
   Edini člen
   Skupnostni primerjalni poskusi in testiranje razmnoževalnega in sadilnega materiala Prunus domestica, ki so se začeli leta 2002, se nadaljujejo v letu 2005 v skladu z Odločbo 2001/896/ES.

      V Bruslju, 11. februarja 2005

            Za Komisijo

         Markos KYPRIANOU

            Član Komisije

      (1)  UL L 157, 10.6.1992, str. 10. Direktiva, kakor je bila nazadnje spremenjena z Direktivo 2003/111/ES (UL L 311, 27.11.2003, str. 12).

      (2)  UL L 331, 15.12.2001, str. 95.


title: 2010/51/: Sklep generalnih sekretarjev Evropskega parlamenta, Sveta, Komisije, sodnega tajnika Sodišča, generalnih sekretarjev Računskega sodišča, Evropskega ekonomsko-socialnega odbora, Odbora regij in Evropskega varuha človekovih pravic z dne 19. januarja 2010 o spremembi Sklepa 2002/621/ES o organizaciji in delovanju Urada za izbor osebja Evropskih skupnosti

text:
               30.1.2010

               SL

               Uradni list Evropske unije

               L 26/24

         SKLEP GENERALNIH SEKRETARJEV EVROPSKEGA PARLAMENTA, SVETA, KOMISIJE, SODNEGA TAJNIKA SODIŠČA, GENERALNIH SEKRETARJEV RAČUNSKEGA SODIŠČA, EVROPSKEGA EKONOMSKO-SOCIALNEGA ODBORA, ODBORA REGIJ IN EVROPSKEGA VARUHA ČLOVEKOVIH PRAVIC
   z dne 19. januarja 2010
   o spremembi Sklepa 2002/621/ES o organizaciji in delovanju Urada za izbor osebja Evropskih skupnosti
   (2010/51/EU)
   GENERALNI SEKRETARJI EVROPSKEGA PARLAMENTA, SVETA EVROPSKE UNIJE, EVROPSKE KOMISIJE, SODNI TAJNIK SODIŠČA EVROPSKE UNIJE, GENERALNI SEKRETARJI RAČUNSKEGA SODIŠČA, EVROPSKEGA EKONOMSKO-SOCIALNEGA ODBORA, ODBORA REGIJ IN EVROPSKEGA VARUHA ČLOVEKOVIH PRAVIC SO –
   ob upoštevanju Kadrovskih predpisov za uradnike Evropskih skupnosti in pogojev za zaposlitev drugih uslužbencev Evropskih skupnosti, določenih z Uredbo Sveta (EGS, Euratom, ESPJ) št. 259/68 (1),
   ob upoštevanju Sklepa 2002/620/ES Evropskega parlamenta, Sveta, Komisije, Sodišča, Računskega Sodišča, Ekonomsko-socialnega odbora, Odbora regij in Evropskega varuha človekovih pravic z dne 25. julija 2002 o ustanovitvi Urada za izbor osebja Evropskih skupnosti (2) in zlasti člena 5 Sklepa,
   po posvetovanju z odborom za statut,
   ob upoštevanju naslednjega:

               (1)

               V členu 7 (imenovanje osebja) Sklepa o organizaciji in delovanju Urada za izbor osebja Evropskih skupnosti, sprejetega 25. julija 2002, ni predvidena možnost zaposlitve pogodbenih uslužbencev v skladu s členom 3a(1)(c) pogojev za zaposlitev drugih uslužbencev Evropskih skupnosti, ker je bila slednja določba sprejeta šele po zgoraj navedenem sklepu z Uredbo Sveta (ES, Euratom) št. 723/2004 (3).

               (2)

               Izkušnje so pokazale, da je treba obnovitev pogodb o zaposlitvi pogodbenih uslužbencev odobriti za nedoločen čas, če je to v interesu službe, zlasti če lahko Urad zaradi trajanja in/ali narave svojih nalog z obnovitvijo teh pogodb za nedoločen čas ohrani izkušeno osebje, ki lahko zagotovi neprekinjeno izvajanje in učinkovitost njegovih nalog.

               (3)

               Pogodbeni uslužbenci se bodo zaposlovali v mejah iz člena 3a(2) pogojev za zaposlitev drugih uslužbencev Evropskih skupnosti.

               (4)

               Pogodbeni uslužbenci se bodo zaposlovali v mejah odobritev, predvidenih v letnem proračunu Urada za izbor osebja Evropskih skupnosti, ki ga odobri upravni odbor urada EPSO, v katerem so zastopane vse institucije Evropske unije, predstavnik Evropskega nadzornika za varstvo podatkov in predstavniki osebja pa imajo status opazovalca –

         SPREJELI NASLEDNJI SKLEP:
   Člen 1
   V člen 7 Sklepa 2002/621/ES generalnih sekretarjev Evropskega parlamenta, Sveta, Komisije, sodnega tajnika Sodišča, generalnih sekretarjev Računskega sodišča, Evropskega ekonomsko-socialnega odbora in Odbora regij ter predstavnika Evropskega varuha človekovih pravic z dne 25. julija 2002 o organizaciji in delovanju Urada za izbor osebja Evropskih skupnosti (4) se vstavi odstavek 4a:

      „4a.   Za opravljanje nalog pod nadzorom uradnikov ali začasnih uslužbencev bo lahko Urad zaposlil pogodbene uslužbence v skladu s točko (c) člena 3a(1) pogojev za zaposlitev drugih uslužbencev Evropskih skupnosti. Pogodbeni uslužbenci se bodo zaposlovali v mejah letnega proračuna Urada na podlagi ocene prihodkov in odhodkov, ki jo predhodno odobri upravni odbor urada EPSO.“.

   Člen 2
   Datum začetka veljavnosti
   Ta sklep začne veljati na dan objave v Uradnem listu Evropske unije.

            Za Evropski parlament

            Generalni sekretar

         Klaus WELLE

            Za Svet

            Generalni sekretar

         Pierre DE BOISSIEU

            Za Komisijo

            Generalni sekretar

         Catherine DAY

            Za Sodišče

            Sodni tajnik

         Roger GRASS

            Za Računsko sodišče

            Generalni sekretar

         Eduardo RUIZ GARCÍA

            Za Ekonomsko-socialni odbor

            Generalni sekretar

         Martin WESTLAKE

            Za Odbor regij

            Generalni sekretar

         Gerhard STAHL

            Za Evropskega varuha človekovih pravic

            Generalni sekretar

         Ian HARDEN

      (1)  UL L 56, 4.3.1968, str. 1.

      (2)  UL L 197, 26.7.2002, str. 53.

      (3)  UL L 124, 27.4.2004, str. 1.

      (4)  UL L 197, 26.7.2002, str. 56.


title: 2014/573/EU: Sklep Evropskega parlamenta z dne 3. aprila 2014 o razrešnici glede izvrševanja proračuna Evropskega bančnega organa za proračunsko leto 2012

text:
               5.9.2014

               SL

               Uradni list Evropske unije

               L 266/191

         SKLEP EVROPSKEGA PARLAMENTA
   z dne 3. aprila 2014
   o razrešnici glede izvrševanja proračuna Evropskega bančnega organa za proračunsko leto 2012
   (2014/573/EU)
   EVROPSKI PARLAMENT,

               —

               ob upoštevanju letnih računovodskih izkazov Evropskega bančnega organa za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Evropskega bančnega organa za proračunsko leto 2012 z odgovori organa (1),

               —

               ob upoštevanju priporočila Sveta z dne 18. februarja 2014 (05849/2014 – C7-0054/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe Evropskega parlamenta in Sveta (EU) št. 1093/2010 (4) z dne 24. novembra 2010 o ustanovitvi Evropskega nadzornega organa (Evropski bančni organ), zlasti člena 64 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19 novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za ekonomske in monetarne zadeve (A7-0220/2014),

               1.

               podeli razrešnico izvršnemu direktorju Evropskega bančnega organa glede izvrševanja proračuna organa za proračunsko leto 2012;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropskega bančnega organa, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 365, 13.12.2013, str. 80.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 331, 15.12.2010, str. 12.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: 2005/929/ES: Sklep Sveta z dne  13. decembra 2005  o sklenitvi Sporazuma v obliki izmenjave pisem med Evropsko skupnostjo in Republiko Korejo v skladu z odstavkom 6 člena XXIV in členom XXVIII Splošnega sporazuma o carinah in trgovini (GATT) 1994

text:
               23.12.2005

               SL

               Uradni list Evropske unije

               L 340/61

         SKLEP SVETA
   z dne 13. decembra 2005
   o sklenitvi Sporazuma v obliki izmenjave pisem med Evropsko skupnostjo in Republiko Korejo v skladu z odstavkom 6 člena XXIV in členom XXVIII Splošnega sporazuma o carinah in trgovini (GATT) 1994
   (2005/929/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 v zvezi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Svet je 22. marca pooblastil Komisijo, da v skladu z odstavkom 6 člena XXIV Splošnega sporazuma o carinah in trgovini (GATT) 1994 v času pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji začne pogajanja z nekaterimi drugimi državami članicami Svetovne trgovinske organizacije (STO).

               (2)

               Komisija je pogajanja vodila ob posvetovanju z odborom, ustanovljenim s členom 133 Pogodbe, in v skladu s pogajalskimi direktivami, ki jih je izdal Svet.

               (3)

               Komisija je zaključila pogajanja glede Sporazuma v obliki izmenjave pisem med Evropsko skupnostjo in Republiko Korejo v skladu z odstavkom 6 člena XXIV in členom XXVIII GATT 1994. Navedeni sporazum je treba odobriti –

         SKLENIL:
   Člen 1
   Sporazum v obliki izmenjave pisem med Evropsko skupnostjo in Republiko Korejo v skladu z odstavkom 6 člena XXIV in členom XXVIII GATT 1994 glede ukinitve posebnih ugodnosti v zvezi z ukinitvijo seznama ugodnosti Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v času pristopa k Evropski uniji se odobri v imenu Evropske skupnosti.
   Besedilo Sporazuma v obliki izmenjave pisem je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Skupnost zavezujoč (1).

      V Bruslju, 13. decembra 2005

            Za Svet

            Predsednik

         J. GRANT

      (1)  Datum začetka veljavnosti Sporazuma bo objavljen v Uradnem listu Evropske unije.
    ---documentbreak---

               23.12.2005

               SL

               Uradni list Evropske unije

               L 340/62

         SPORAZUM
   v obliki izmenjave pisem med Evropsko skupnostjo in Republiko Korejo v skladu z odstavkom 6 člena XXIV in členom XXVIII Splošnega sporazuma o carinah in trgovini (GATT) 1994
   Bruselj, 13. decembra 2005
   Spoštovani,
   Po začetku pogajanj med Evropsko Skupnostjo (ES) in Republiko Korejo v skladu z odstavkom 6 člena XXIV in členom XXVIII GATT 1994 glede spremembe ugodnosti na seznamu Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v času njihovega pristopa k Evropski skupnosti sta se zato, da bi zaključili pogajanja, začeta po obvestilu, ki ga je ES dne 19. januarja 2004 v skladu z odstavkom 6 člena XXIV GATT 1994 poslala STO, Evropska skupnost in Republika Koreja dogovorili o naslednjem.
   ES se strinja z vključitvijo ugodnosti, ki so že bile vključene v prejšnji seznam, tudi v svoj seznam za carinsko območje EU 25.
   ES se strinja z uvedbo naslednjih nižjih stopenj:

               8525 40 99: nižja stopnja v višini 12,5 %,

               3903 19 00: nižja stopnja v višini 4 %,

               8521 10 30: nižja stopnja v višini 13,0 %,

               8527 31 91: nižja stopnja v višini 11,4 %.

         Zgornje nižje stopnje je treba glede na to, kar nastopi prej, uporabljati tri leta oziroma dokler izvajanje Razvojne agende iz Dohe ne doseže zgornjih tarifnih stopenj. Nižja stopnja za 8525 40 99 pa se glede na to, kar nastopi prej, izvaja štiri leta oziroma dokler izvajanje Razvojne agende iz Dohe ne doseže zgornjih tarifnih stopenj. Zgoraj navedena obdobja se bodo začela z dnevom izvajanja.
   Ta sporazum začne veljati na dan, ko ES od Republike Koreje po premisleku strank v skladu z njihovimi postopki prejme ustrezen sporazum o sodelovanju. ES si po najboljših močeh prizadeva zagotoviti, da ustrezni izvajalni ukrepi začnejo veljati najpozneje 1. januarja 2006.
   Sprejmite izraze mojega globokega spoštovanja.

         V imenu Evropske skupnosti

   Bruselj, 13. decembra 2005
   Spoštovani,
   Sklicujem se na vaše pismo, ki se glasi:
   „Po začetku pogajanj med Evropsko Skupnostjo (ES) in Republiko Korejo v skladu s z odstavkom 6 člena XXIV in členom XXVIII GATT 1994 glede spremembe ugodnosti na seznamu Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v času njihovega pristopa k Evropski skupnosti sta se zato, da bi zaključili pogajanja, začeta po obvestilu, ki ga je ES dne 19. januarja 2004 v skladu z odstavkom 6 člena XXIV GATT 1994 poslala STO, Evropska skupnost in Republika Koreja dogovorili o naslednjem.
   ES se strinja z vključitvijo ugodnosti, ki so že bile vključene v prejšnji seznam, tudi v svoj seznam za carinsko območje EU 25.
   ES se strinja z uvedbo naslednjih nižjih stopenj:

               8525 40 99: nižja stopnja v višini 12,5 %,

               3903 19 00: nižja stopnja v višini 4 %,

               8521 10 30: nižja stopnja v višini 13,0 %,

               8527 31 91: nižja stopnja v višini 11,4 %.

         Zgornje nižje stopnje je treba glede na to, kar nastopi prej, uporabljati tri leta oziroma dokler izvajanje Razvojne agende iz Dohe ne doseže zgornjih tarifnih stopenj. Nižja stopnja za 8525 40 99 pa se glede na to, kar nastopi prej, izvaja štiri leta oziroma dokler izvajanje Razvojne agende iz Dohe ne doseže zgornjih tarifnih stopenj. Zgoraj navedena obdobja se bodo začela z dnevom izvajanja.
   Ta sporazum začne veljati na dan, ko ES od Republike Koreje po premisleku strank v skladu z njihovimi postopki prejme ustrezen sporazum o sodelovanju. ES si po najboljših močeh prizadeva zagotoviti, da ustrezni izvajalni ukrepi začnejo veljati najpozneje 1. januarja 2006.“
   V čast mi je potrditi, da se moja vlada strinja z vsebino navedenega pisma.
   Sprejmite izraze mojega globokega spoštovanja.

         V imenu Republike Koreje


title: Sklep Sveta z dne 29. junija 1984 o strukturah in postopkih za upravljanje in usklajevanje raziskovalnih, razvojnih in predstavitvenih dejavnosti Skupnosti

text:
Pomembno pravno obvestilo

|

31984D0338

Uradni list L 177 , 04/07/1984 str. 0025 - 0028 finska posebna izdaja: poglavje 16 zvezek 1 str. 0067  španska posebna izdaja: poglavje 12 zvezek 4 str. 0116  švedska posebna izdaja: poglavje 16 zvezek 1 str. 0067  portugalska posebna izdaja poglavje 12 zvezek 4 str. 0116

		Sklep Svetaz dne 29. junija 1984o strukturah in postopkih za upravljanje in usklajevanje raziskovalnih, razvojnih in predstavitvenih dejavnosti Skupnosti(84/338/Euratom, ESPJ, EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropskih skupnosti,ob upoštevanju osnutka Komisije [1],ob upoštevanju mnenja Evropskega parlamenta [2],ob upoštevanju mnenja Ekonomsko-socialnega odbora [3],ker je Svet 14. januarja 1974 sprejel Resolucijo o usklajevanju nacionalnih politik in identifikaciji dejavnosti, pomembnih za Skupnost na področju znanosti in tehnologije [4];ker je Komisija Svetu poslala Sporočilo z dne 21. decembra 1982, kjer je opisana evropska strategija o znanosti in tehniki (okvirni program za obdobje od 1984 do 1987);ker je Svet 25. julija 1983 sprejel Resolucijo o okvirnih programih za raziskovalne, razvojne in predstavitvene dejavnosti Skupnosti ter o prvem okvirnem programu za obdobje od 1984 do 1987 [5];ker je za izvajanje strategije, ki jo je predlagala Komisija, bistvenega pomena, da se prestrukturira upravljalne in usklajevalne strukture in postopke, s čimer naj bi dosegli večjo učinkovitost organov Skupnosti in predvsem racionalizacijo obstoječega sistema;ker je bilo upoštevano mnenje Znanstveno-tehničnega raziskovalnega odbora,SKLENIL NASLEDNJE:Člen 1Pri Komisiji se ustanovijo svetovalni odbori za upravljanje in usklajevanje, v nadaljevanju "svetovalni odbori", ki so navedeni v Prilogi.Seznam bo pregledan in dopolnjen v skladu z novimi odločitvami v programu.Člen 21. Naloga svetovalnih odborov bo v pomoči Komisiji pri opredeljevanju in pripravljanju raziskovalnih, razvojnih in predstavitvenih dejavnosti ter v izvajanju funkcij upravljanja in usklajevanja, v zvezi z izvajanjem strategije Skupnosti o znanosti in tehniki.2. Dolžnosti svetovalnih odborov:(a) obveščanje in svetovanje Komisiji o znanstvenih in tehničnih vprašanjih s svojega področja;(b) redno primerjanje nacionalnih programov za znanstveno raziskovanje in tehnološki razvoj na področjih, pomembnih za Skupnost, ter zagotavljanje podatkov iz teh primerjav Komisiji, da bi Komisija lahko določila usklajevalne dejavnosti med državami članicami;(c) pomoč Komisiji, na podlagi znanstvenih in tehniških ciljev, ki so navedeni v okvirnem programu, pri določitvi in izbiri tem ali dejavnosti, na katere bi se nanašale raziskovalne, razvojne in predstavitvene dejavnosti Skupnosti;(d) prispevanje k najboljši možni izvedbi raziskovalnih, razvojnih in predstavitvenih programov Skupnosti — za to je odgovorna Komisija — in zlasti k podrobnemu opisu projektov in njihovega izbora ter ocenitev rezultatov in zagotovitev boljše povezanosti med izvedbo programov na ravni Skupnosti in pripadajočega raziskovalnega in razvojnega dela, ki ga države članice samostojno izvajajo;(e) oblikovanje mnenj o predvidenem znanstvenem in tehničnem sodelovanju med Evropskimi skupnostmi, tretjimi državami in/ali mednarodnimi organizacijami na določenih področjih, s katerimi se slednje ukvarjajo.Člen 31. Svetovalne odbore sestavi Komisija na podlagi imenovanj iz držav članic.2. Vsak svetovalni odbor je sestavljen iz:- dveh predstavnikov vseh držav članic, za mandatno dobo štirih let, njima v skladu s pogoji iz člena 4, pomagajo ali ju nadomeščajo nacionalni izvedenci,- dveh predstavnikov Komisije, njima v skladu s pogoji iz člena 4, pomagajo ali ju nadomeščajo drugi predstavniki,- enega predsednika.3. Predsednik vsakega svetovalnega odbora je izvoljen izmed predstavnikov držav članic v skladu s poslovnikom. Njegov mandat traja dve leti z možnostjo enkratnega podaljšanja. Osebo, ki nadomešča predsednika, imenuje država članica, iz katere je predsednik.4. Komisija imenuje člane sekretariata izmed članov Komisije.5. Vsak svetovalni odbor bo sestavi svoj poslovnik.6. Vsak svetovalni odbor se sestaja vsaj enkrat letno.Člen 4Svetovalni odbori organizirajo svoje delo tako, da lahko prejemajo specialne nasvete, ki jih potrebujejo in se sestajajo v sestavi, odvisni od narave nalog, ki naj jih opravijo. Vsaka država članica in Komisija sta na srečanju svetovalnih odborov zastopani z največ tremi osebami, izbranimi izmed predstavnikov ali izvedencev iz člena 3.Člen 51. Svetovalni odbori lahko ustanovijo začasne delovne skupine, katerih projektne naloge so jasno določene.2. Začasnim delovnim skupinam predseduje član svetovalnega odbora. Sestavljene so iz največ dveh članov posamezne države članice in dveh predstavnikov Komisije.Člen 6Komisija skrbi za zvezo med svetovalnimi odbori. Mnenja svetovalnih odborov morajo vsebovati tudi manjšinska stališča. Mnenja Komisija sistematično posreduje Parlamentu in Svetu.Člen 7(a) Odbori iz:- člena 3 Sklepa Sveta 78/264/Euratom z dne 6. marca 1978 o raziskovanju in pridobivanju urana [6], kakor je bil spremenjen s Sklepom 81/364/Euratom [7],- člena 4 Sklepa Sveta 84/60/Euratom z dne 31. januarja 1984 o razgradnji nuklearnih objektov [8],- člena 4 Sklepa Sveta 79/345/Euratom z dne 27. marca 1979 o varnosti termalnih vodnih reaktorjev [9],- člena 5 Sklepa Sveta 81/213/EGS z dne 3. marca 1981 o varstvu okolja in klimatologiji [10],- člena 3 Sklepa Sveta 81/1014/EGS z dne 15. decembra 1981 o tekstilu in oblačilih [11],- člena 4 Sklepa Sveta 81/1032/EGS z dne 7. decembra 1981 o biomolekularnem inženiringu [12],- člena 3 Sklepa Sveta 82/402/EGS z dne 17. maja 1982 o surovinah [13],- člena 3 Sklepa Sveta 82/752/EGS z dne 4. novembra 1982 o sodobnem sistemu za strojno prevajanje [14],- člena 3 Sklepa Sveta 82/837/EGS z dne 3. decembra 1982 o znanosti in tehnologiji za razvoj [15],- člena 4 Sklepa Sveta 82/839/EGS z dne 22. novembra 1982 o učinku obdelave na fizične lastnosti živil [16],- člena 4 Sklepa Sveta 84/197/EGS z dne 2. aprila 1984 o uporabi stranskih izdelkov, ki vsebujejo lignocelulozo, in drugih rastlinskih ostankov za hranjenje živali [17],- člena 4 Sklepa Sveta 84/304/EGS z dne 24. maja 1984 o učinkih obdelave in razdeljevanja na kakovost in hranilno vrednost hrane [18]so razpuščeni.(b) Vse ostale svetovalne odbore za upravljanje programa iz odstavka 1 Resolucije Sveta z dne 18. julija 1977 [19] se razpusti, razen Svetovalnega odbora za programsko upravljanje za uporabo in izkoriščanje HF reaktorja in Svetovalnega odbora za programsko upravljanje za ravnanje z wradioaktivnimi odpadki in njihovo shranjevanje, saj bo slednji še naprej deloval z namenom svetovati Komisiji glede izvedbe delovnega načrta Skupnosti na področju radioaktivnih odpadkov za celotno obdobje načrta, ker je tak namen predviden v Resoluciji Sveta z dne 18. februarja 1980 [20].Člen 8Novi svetovalni odbori iz člena 1 začnejo delovati v šestih mesecih po začetku veljavnosti tega sklepa.Odbori, ki bodo v skladu s členom 7 razpuščeni, bodo naprej opravljali svoje naloge dokler ne bodo začeli delovati novi svetovalni odbori.Člen 9Po največ treh letih bodo strukture in postopki iz tega sklepa na podlagi poročila Komisije ponovno preučeni, da se oceni njihova učinkovitost in se jih, po potrebi, izboljša.Člen 10Ta sklep začne veljati na dan objave v Uradnem listu Evropskih skupnosti.V Luxembourgu, 29. junija 1984Za SvetPredsednikL. Fabius[1] UL C 113, 27.4.1983, str. 4.[2] UL C 307, 14.11.1983, str. 112 in UL C 351, 24.12.1983, str. 10.[3] UL C 341, 19.12.1983, str. 51.[4] UL C 7, 29.1.1974, str. 2.[5] UL C 208, 4.8.1983, str. 1.[6] UL L 72, 14.3.1978, str. 12.[7] UL L 137, 23.5.1981, str. 44.[8] UL L 36, 8.2.1984, str. 23.[9] UL L 83, 3.4.1979, str. 21.[10] UL L 101, 11.4.1981, str. 1.[11] UL L 367, 23.12.1981, str. 29.[12] UL L 375, 30.12.1981, str. 1.[13] UL L 174, 21.6.1982, str. 23.[14] UL L 317, 13.11.1982, str. 19.[15] UL L 352, 14.12.1982, str. 24.[16] UL L 353, 15.12.1982, str. 25.[17] UL L 103, 16.4.1984, str. 23.[18] UL L 151, 7.6.1984, str. 46.[19] UL L 192, 11.8.1977, str. 1.[20] UL C 51, 29.2.1980, str. 4.--------------------------------------------------PRILOGAODBORI, KI SE JIH USTANOVIPodročje | Odbori |INDUSTRIJA | 1.Industrijska tehnologija2.Znanstveni in tehnološki standardi3.Biotehnologija |SUROVINE IN DRUGI MATERIALI | 4.Surovine in drugi materiali |ENERGIJA | 5.Energija iz procesa jedrskega cepljenjaReaktorji in varnost, nadzor nad cepljivimi materiali 6.Energija iz procesa jedrskega cepljenjaGorivni ciklus/predelava in shranjevanje odpadkov 7.Nejedrska energija |MEDNARODNA RAZVOJNA POMOČ | 8.Z razvojem povezano raziskovanje |VARNOST IN ZDRAVJE | 9.Medicinske in zdravstvene raziskave10.Zaščita pred sevanjem |OKOLJE | 11.Okolje in klimatologija |JEZIKI | 12.Jezikovni problemi |--------------------------------------------------